kardosdrur/scandi-wiki huggingface dataset:
The Way You Are

"The Way You Are" er en sang skrevet af Remee og Chief 1 og fremført af gruppen Anti Social Media. Sangen vandt den 7. februar 2015 Dansk Melodi Grand Prix 2015 og repræsenterede Danmark ved Eurovision Song Contest 2015 i Wien.

Baggrund 
Sangen er skrevet i 2005, og havde derfor ligget i en skuffe i ti år, før det lykkedes Remee og Chief 1 at finde den rigtige sanger til sangen. Den blev skrevet ved at de to sangskrivere sad og jammede, hvorunder Remee sang teksten "It's just the way you are". Imidlertid har Remee været tæt på at droppe sangen flere gange, mens Chief 1 har presset på for at få den ud.

Udvælgelsen af sangeren skete via social medier. Remee havde bedt folk om at indspille en video med sangen og forsangeren Phillip sendte en udgave ind. Resten af bandet blev sammensat til lejligheden. Den endelige sang blev transponeret ikke mindre end seks toner op.

Hitlister

Referencer 

Sange fra Dansk Melodi Grand Prix
Sange fra Eurovision Song Contest 2015
Eurovision Song Contest-sange fra Danmark
Singler fra 2015
Sange fra 2005
Popsange fra Danmark
Dansk Melodi Grand Prix 2015
Dieumerci Mbokani

Dieudonné "Dieumerci" Mbokani Bezua (født 22. november 1985 i Kinshasa) er en professionel congolesisk fodboldspiller, der spiller som et center-forward for FC Dynamo Kiev.

Han har tidligere spillet for Anderlecht, VfL Wolfsburg, Monaco, Standard Liège og TP Mazembe.

Fodboldspillere fra Demokratiske Republik Congo
Samtgemeinde Eilsen

Samtgemeinde Eilsen er en Samtgemeinde i den sydvestlige del af af Landkreis Schaumburg, i den nordlige del af den tyske delstat Niedersachsen.

Geografi 
Samtgemeinden ligger nord for Wesergebirge i trekanten mellem byerne Bückeburg, Obernkirchen og Rinteln.

Inddeling 
Samtgemeinden har siden sin oprettelse 1. marts 1974 bestået af disse fem kommuner:

(areal i km² / indbyggere pr. 31. december 2011)
 Ahnsen (3,43 / 1.163)
 Bad Eilsen (2,46 / 2.154)
 Buchholz (1,76 / 741) med bebyggelsen Schlingmühle
 Heeßen (1,90 / 1.529)
 Luhden (4,35 / 1.090) med landsbyen Schermbeck

Trafik 
Samtgemeinde Eilsen ligger ved motorvejen A2, og Bundesstrasse 83 fra Hameln mod Bückeburg passerer også gennem området.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Hestehave (Ulkebøl Sogn)

Hestehave er en lille landsby på Kær Halvø, nord for Sønderborg på Als. Tidligere var Hestehave en del af Statshusmandskoloni Rønhave. I nutiden er husmandsstederne nedlagt og bruges overvejende til privat beboelse. 
Foruden et mindre antal gårde er der en 20 ha stor frugtplantage.

Historie 
Den 25. juli 1943 styrtede et RAF Handley Page Halifax bombefly ned mellem Hestehave og frugtplantagen. Flyet var på vej mod bombemål i Hamborg, og var en del af en formation på over 700 fly, der fløj over Als mod Tyskland. Flyet kom af ukendte årsager bort fra den store formation af fly, og blev et let mål for den tyske Junkers Ju 88 natjager. Natjageren fandt den enlige bombemaskine og beskød den nedefra. Bombemaskinen brød i brand og styrtede mod jorden, hvor den brændende styrtede ned i frugtplantagen ved Hestehave. Kort tid efter eksploderede flyet med hele sin bombelast. To af flyverne blev reddet ud af flyet, inden det eksploderede. De døde dog dagen efter på sygehuset i Sønderborg. Hele besætningen ligger i dag begravet på kirkegården i Åbenrå. Ved vejen Arnkilssmaj i nærheden af nedstyrtningsstedet står en mindesten for de engelske flyvere.

Byer på Als
Fyrstendømmet Galicien-Volhynien

Fyrstendømmet Galicien-Volhynien eller Kongeriget Rutenien (gammel rutensk Галицко-Волинскоє князство, Королѣвство Русь; , Королівство Русі; ) var et fyrstedømme i middelalderens Østeuropa i området Galicien og Volhynien i nutidens Ukraine, der blev dannet efter Prinsen af Volhynien Roman den Stores erobring af Galicien med hjælp fra Leszek den Hvide af Polen. Roman den Store forenede de to fyrstendømmer i Halych (Galicien) og Volhynien, en forening, der varede fra 1199 til 1349. Sammen med Vladimir-Suzdal og Novgorod betragtes Galicien-Volhynien som en af Kijevrigets vigtigste arvtagere.

Efter de enorme ødelæggelser anrettet af den mongolske invasion af Kijevriget i 1239-1241, blev prins Danilo Romanovitj tvunget til at erklære troskab til lederen af Den Gyldne Horde, Batu Khan, i 1246. Han søgte at befri sit fyrstendømme fra det mongolske åg gennem kroning som "Rex Rusiae" af en pavelig udsending i 1253, og ved uden held at forsøge at etablere militære alliancer med andre europæiske fyrster. Den polske erobring af fyrstendømmet i 1349 afsluttede fyrstendømmets vasalstatus til Den Gyldne Horde.

Det vestlige Galicien-Volhynien ligger mellem floderne San og Wieprz i det, der nu er det sydøstlige Polen, mens de østlige områder udstrækker sig til Pripjat-sumpene i Hviderusland og det øvre løb af Sydlige Bug i det nuværende Ukraine. I sin tid grænsede fyrstendømmet op til Sorterutenien, Storfyrstendømmet Litauen, Fyrstendømmet Turov-Pinsk, Fyrstendømmet Kijev, Den Gyldne Horde, Kongeriget Ungarn, Kongeriget Polen, Fyrstendømmet Moldova og Den Tyske Ordensstat.

Se også 
 Galicien
 Volhynien
 Kongeriget Galicien og Lodomerien

Kilder/Noter

Eksterne henvisninger 

Galicien-Volhynien
Kievriget
Galicien (Centraleuropa)
Polens historie
Hvideruslands historie
Ukraines historie
Etableret i 1199
Ophørt i 1349
Agermynte

Agermynte (Mentha arvensis), ofte skrevet ager-mynte, er en 5-50 centimeter høj plante i læbeblomst-familien. Det er en flerårig, nedliggende eller opstigende, grenet plante med underjordiske udløbere. Den har elliptiske eller ægformede savtakkede blade. Blomsterkransene er adskilt af stængelbladlignende støtteblade og danner ikke en aks- eller hovedformet stand øverst på stænglen. Kronen er lilla. Bægeret er klokkeformet med tænder, der er kortere end de er brede eller lige så lange som brede. Agermynte findes i den nordlige halvkugles tempererede område.

I Danmark er arten temmelig almindelig ved ferskvand og på fugtig agerjord. Den blomstrer i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Mynte
Sankt Magnus

Magnus Erlendsson (eller Sankt Mogens), født omkring 1075, død 16. april 1115 eller 1117, var jarl af Orkneyøerne fra 1108 til 1115. Han var søn af Orkney-jarlen Erlend Torfinnsson og dennes hustru Thora.

Død 
Magnus fik jarldømmet over det halve af Orkneyøerne af kong Øystein, mens Magnus' fætter Håkon Pålsson styrede den anden halvdel. De kom snart i konflikt med hinanden. Ved et forligsmøde i 1115 blev Magnus slået ihjel. Han blev begravet på stedet, hvor han blev dræbt, men siden blev de jordiske rester på moderens foranledning flyttet til kirken Christchurch i byen Birsay.

Helgenkåring 
Efter en tid begyndte der at gå rygter om mirakler ved Magnus' grav. Han blev helgenkåret i 1136.  Sankt Magnuskatedralen i Kirkwall er bygget til hans minde, men derudover er der tyve andre kirker spredt ud over Europa, som er dedikeret Magnus.

Sankt Mogens  
Mogens er det danske navn for Magnus. Orkneyøerne hørte til Danmark-Norge indtil 1468. Christian 1. pantsatte øerne til Skotland, men pantet blev aldrig indfriet. Denne helgen har to mindedage, 15. april og 12. december, der har været højtideligholdt i hele Norden. Der findes en Skt. Mogens' Kilde ved Mogenstrup Kro ved Præstø, og i Viborg ligger Sct. Mogens Gade. Mogenstrup er i 1277 skrevet som Magnstorp og i 1321-23 Magnestorp.

Melodi Grand Prix 
Vindersangen ved det danske Melodi Grand Prix 2018, 'Higher Ground' sunget af Jonas Flodager Rasmussen, var baseret på et sagn om Magnus Erlendsson.

Kilder

Eksterne henvisninger 
 Om Magnus den hellige Store norske leksikon
 Orkneyjar - St Magnus of Orkney
 Om Magnus Erlendsson Den Hellige på Norsk biografisk leksikon

Personer i 1100-tallet
Helgener fra Storbritannien
Helgener fra Norge
Melodi Grand Prix
Sværtevæld-slægten

Sværtevæld-slægten (Lycopus) er en slægt af planter, der består af fire arter, hvoraf en enkelt findes vildtvoksende i Danmark.

Arter 
Den danske art i slægten:
 Sværtevæld (Lycopus europaeus)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Læbeblomst-familien
Ahnsen

Ahnsen er en by og kommune i det nordvestlige Tyskland med  indbyggere (), beliggende i den nordlige del af Samtgemeinde Eilsen i den sydvestlige del af Landkreis Schaumburg. Denne landkreis ligger i delstaten Niedersachsen. Kommunen er beliggende ved udkanten af Naturpark Weserbergland Schaumburg-Hameln mellem byerne Minden og Hameln.

Eksterne kilder/henvisninger 

 Kommunens websted 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Byer i Niedersachsen
Byer i Kreis Schaumburg
Rødding-Lem-Lihme-Vejby Pastorat

Rødding-Lem-Lihme-Vejby Pastorat er pastorat i Salling Provsti i Skive Kommune.

Beliggenhed 
Pastoratet ligger længst mod sydvest i Salling, Rødding og Lihme sogne grænser op til Limfjorden (Kås Bredning), mens Lem Sogn grænser op til den tidligere fjordarm Sønder Lem Vig.

Historie 
I 1970–2006 lå pastoratets sogne i Spøttrup Kommune, Før 1970 lå sognene i Rødding Herred. 

Lem–Vejby var en sognekommune fra 1842 til 1970. Lem–Vejby er også et tidligere  pastorat. I årene før 1970 var Rødding og Lihme selvstændige sognekommuner.

Præster og menighedsråd 
Pastoratets kirkelige og administrative ledelse varetages af Rødding–Lem–Lihme–Vejby Sognes Menighedsråd. Der er et lokalråd for Rødding Sogn.

Pastoratet har to præster. Den ene bor i Rødding, mens den anden bor i Lem.

Sogne 
Der er fire sogne i  pastoratet: 
 Rødding Sogn
 Lihme Sogn med Lihme Kirke
 Lem Sogn med Lem Kirke
 Vejby Sogn

Kilder 
 Pastoratets hjemmeside

Pastorater i Salling Provsti
Lavabo

Lavabo eller lavatorium ('jeg vasker/jeg vil vaske'; af lat. 'lavare', at vaske) betyder i den katolske kirke enten vandfad og vandkande, der bruges ved den rituelle håndtvætning, eller en lille vaskekumme med afløbsrør, der kan være anbragt i koret eller sakristiet og er bestemt til lignende brug.

Håndtvætningsritualet kaldes også 'lavabo' efter den latinske version af vers 6 i Salmernes Bog kapitel 26:

Galleri

Se også 
 Akvamanile
 Piscina

Referencer

Kilde 
 , bind 15, side 537 af mag.art. Christian. A. Jensen

Eksterne henvisninger 

 "Lavabo" hos Newadvent.org


Liturgi
Væskebeholdere
Romerskkatolske kirke
Kunst
Middelalderens kultur
Latinske vendinger

it:Lavabo
Sværtevæld

Sværtevæld (Lycopus europaeus) er en 20-100 centimeter høj plante i læbeblomst-familien. Det er en flerårig plante, der danner meterlange udløbere med oprette blomstrende skud. Bladene er groft savtakkede, lappede eller ved basis fjerfligede. Blomsterkransene er mangeblomstrede med små hvide blomster med rødprikket underlæbe. Sværtevæld er udbredt i Europa, Nordafrika og Nordasien samt indslæbt til Nordamerika og Australien.

I Danmark er arten almindelig i rørsumpe, enge og grøfter. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Læbeblomst-familien
Brøndum-Hvidbjerg-Ramsing-Håsum Pastorat

Brøndum-Hvidbjerg-Ramsing-Håsum Pastorat er pastorat i Salling Provsti i Skive Kommune.

Beliggenhed 
Pastoratet ligger centralt i det sydlige Salling. Lokalt opfattes pastoratet som den østlige del af Vestsalling.

Pastoratet grænser op til den tidligere fjordarm Sønder Lem Vig, Holstebro Provsti (Ejsing Sogn), Skive Provsti (Rønbjerg Sogn, Estvad Sogn, Hem Sogn og Hindborg Sogn) samt Balling-Volling-Krejbjerg-Oddense-Otting Pastorat og Rødding-Lem-Lihme-Vejby Pastorat (begge i Salling Provsti).

Historie 
I 1970–2006 lå pastoratets sogne i Spøttrup Kommune. 

Mellem 1842 og 1970 var Brøndum–Hvidbjerg en sognekommune i Hindborg Herred, mens Håsum–Ramsing var en sognekommune i Rødding Herred. Hver af de to daværende sognekommuner var et selvstændigt pastorat.

Præst og menighedsråd 
Pastoratets kirkelige og administrative ledelse varetages af de to menighedsråd (Ramsing-Håsum Sognes Menighedsråd og  Brøndum-Hvidbjerg Sognes Menighedsråd). 

Pastoratet har én præst, der bor i Brøndum.

Sogne 
Der er fire sogne i  pastoratet: 
 Brøndum Sogn (Hindborg Herred) med præstebolig 
 Hvidbjerg Sogn (Hindborg Herred) med Hvidbjerg Kirke 
 Håsum Sogn (Rødding Herred) med Håsum Kirke 
 Ramsing Sogn (Rødding Herred), Ramsing var tidligere kommunesæde for Spøttrup Kommune

Pastorater i Salling Provsti
Amandus

Amandus, også kaldet sankt Amand (ca. 584 – 675) var biskop i Tongeren-Maastricht og kristen missionær i Flandern. Han er agtet som en helgen af Frankrig og Belgien, han anerkendes også af den ortodokse og den romersk-katolske kirke, hans helgen dag er den 6. februar.

Henvisninger 
Acta Sanctorum (Antwerp, 64 vols, 1643-), Feb 1 (1658), 815-904
Krusch, B, Monumenta Germaniae Historica, Scriptores rerum merov., V, 395-485
Moreau, E de, Saint Amand (1927) An abbreviated version is Moreau, Saint Amand, le principal évangélisatur de la Belgique, 1942.
Moreau, E de, La Vita Amandi Prima et les Fondations monastiques de St Amand, Analecta Bollandiana lxvii (1949), 447-64

Biskopper
Helgener
Tyler Joseph

Tyler Robert Joseph (født 1. december 1988)er en amerikansk sanger og sangskriver og forsanger i bandet Twenty One Pilots.

Barndom og ungdom 
Joseph blev født i Columbus, Ohio. Han har to brødre, Jay og Zack (som også er sangere og rappere), og en søster, Madison. Hans mor, Kelly, var matematiklærer i Olentangy skoledistrikt, inden hun blev basketballtræner for Olentangy Orange High School i 2013. Hans far, Chris, var træner på Worthington Christian High School I 1996-2005, og han er rektor på en skole. Tyler spillede basketball fra en meget ung alder og fortsatte med at spille point guard for Worthington Christian. I 2008 fik basketballholdet andenpladsen i Division IV state-turneringen.
Efter at have set en sangskriver optræde på en High Street klub afslog han et basketballlegat fra Otterbein University og begyndte at spille musik efter at have fundet et gammelt keyboard i sit skab (en julegave fra hans mor), som han brugte til at efterligne melodier fra radioen med.

Twenty One Pilots 
Twenty One Pilots blev dannet i 2009. Bandet bestod af Joseph og hans to high school-venner, Nick Thomas og Chris Salih.
Det var Joseph, der kom på bandnavnet, da han i skolen læste et stykke kaldet All My Sons (af Arthur Miller) - et stykke hvor en mand er skyld i enogtyve piloters død.

I 2011 forlod Thomas og Salih bandet på grund af, at de havde travlt med andre ting, og Tyler Joseph gik i stedet sammen med trommeslageren Joshua (Josh) Dun. I april 2012 fik bandet en pladekontrakt med Fueled By Ramen.

Privatliv 
Tyler Joseph fik hjemmeundervisning da han var yngre, men startede dog i high school. 
Hans tatoveringer repræsenterer noget, der har reddet hans liv, men han ønsker ikke at deres betydning bliver spredt på internettet. Dog er han villig til at fortælle deres mening under fire øjne, hvis blot lytteren lover ikke at sprede informationerne videre.
Tyler Joseph blev gift med Jenna Black i marts 2015.

Referencer

Eksternehenvisninger 

 

Musikere fra USA
Tv·2's diskografi

Det danske pop rock-band tv·2s diskografi består af 19 studiealbum, fire livealbum og tre opsamlingsalbum.

Album

Studiealbum

Livealbum

Opsamlingsalbum

Andre album

Singler

Kilder

Eksterne henvisninger 
 Diskografi på tv·2's hjemmeside

Diskografier
Diskografi
Nordlys (avis)

Nordlys er Nord-Norges største mediehus med hovedbase i Tromsø. Mediehuset er en del af mediekoncernen Amedia.

Nordlys.no er Nord-Norges mest læste netavis, og er også portal for domænerne NordlysTV, Nord24, Nordnorsk Debatt, Buzzit og Byavisa Tromsø. Nordlys.no dækker et område der strækker sig fra Lofoten i syd til længst nordøst i Finnmark.

Nordlys udgiver også landsdelens mest læste papiravis seks dage om ugen. Ved indgangen til 2014 lå oplaget et par tusinde over landsdelens andre storavis, Avisa Nordland i Bodø. Nordlys som papiravis har hovedsagelig opland som lokal- og regionavis i aksen mellem Harstad og Hammerfest, med tyngdepunkt i Tromsø-regionen, Midt-Troms og Nord-Troms.

Den ansvarshavende redaktør er Anders Opdahl. Nordlys''' hovedredaktion ligger i Tromsø, men mediehuset har også lokalkontorer i Harstad, Lenvik, Målselv og Nordreisa, og et udstrakt samarbejde med Amedias mange mediehuse i Nordland og Finnmark. Nordlys blev stiftet på Karlsøy i Nord-Troms af præsten Alfred Eriksen. Den første udgave af avisen udkom d. 10. januar 1902.Nordlys har tidligere drevet Radio Nordlys og lokalfjernsyns-kanalen TVTromsø. Nordlys'' forestår også uddelingen af Nordlysprisen, der har været uddelt siden 1989.

Referencer 

Aviser fra Norge
Tromsø
Etableret i 1902
Annestad

Annestad er et område i den østlige del af Bunkeflostrand i Skåne. Området ligger syd for Yttre Ringvägen og kalkbruddet i Linhamn, beliggende tæt på Øresundsbroen.

Bygninger 
I Annestad findes ca. 1200 lejligheder på 2-4 etager. I den østligste del ligger boligkollektivet BoAktiv Landgången. Midt i Annestad er der en del forretninger med en dagligvarebutik, en frisør og et pizzeria. Capio Citykliniken har et sundhedscenter i området. Ved Annestads nordligste del findes kaféen og turistcentret Skånegården. Under foråret 2013 grundlagde Malmø by et område med kolonihaver uden bebyggelse som findes vest om Skånegården. I den østligste del findes en park for børns vinterlege. Annestad afgrænses i vest med boldbaner, parker og en legeplads. I denne del af er der også en børnehave som blev åbnet i 2007.

Transport 
I Annestad kører bybus 6 som løber mellem Klagshamn/Bunkeflostrand og Videdal/Toftanäs, med stop ved Hyllie Station/Emporia (indkøbscenter). Annestads busstoppested trafikeres også af bus 999, en pendlerbus til København og Københavns lufthavn. Yttre Ringvägen ligger lige nord for området og trafikknudepunktet Vintrie er nærmest området, hvilket også er sidste frakørsel i Sverige før Øresundsbroen.

Referencer 

Byer i Sverige
Giovanni Simeone

Giovanni Pablo Simeone Baldini (født 5. juli 1995) er en professionel fodboldspiller fra Argentina. Han spiller som angriber for den italienske Serie A klub Hellas Verona, udlejet fra Cagliari.

Personlig 
Han er søn af den tidligere landsholdspiller Diego Simeone, og er født i Buenos Aires ifølge ham selv, mens hans far spillede for Atletico Madrid.

Referencer

Eksterne henvisninger 
 
 ESPN Deportes profile 

Fodboldspillere fra Argentina
Fodboldspillere fra Club Atlético River Plate
Fodboldspillere fra ACF Fiorentina
Fodboldspillere fra Genoa C.F.C.
Dorothea Petersen

Dorothea Petersen (født i 1944 i Harreslevmark ved Flensborg) er en dansk-sydslesvigsk forfatter. 

Hun stammer fra Harreslevmark ved Flensborg, men flyttede som voksen til Danmark, hvor hun giftede sig og stiftede familie. Hun er uddannet cand. scient. i matematik og filosofi. I 2001 var hun medforfatter til Mit Barn Døde. I 2010 modtog hun en litteraturpris i konkurrencen Det fortællende Europa for fortællingen At finde et sprog. I hendes udgivelse Parallele verdener fra 2012 beskriver hun en typisk dansk-tysk opvækst i efterkrigstidens Sydslesvig. I 2014 udkom den historiske roman Havets rytter, som handler om livet i byen Rungholt på den nordfrisiske ø Strand før den store manddrukning.

Udgivelser (udvalg) 
 Mit Barn Døde (2001, medforfatter)
 Parallele verdener (2012)
 Havets rytter (2014)

Eksterne henvisninger 
 Forfatterens hjemmeside 
 Flensborg Avis om Havets rytter

Referencer 

Romanforfattere fra Danmark
Danske sydslesvigere
Dansksprogede forfattere fra Danmark
Balling-Volling-Krejbjerg-Oddense-Otting Pastorat

Balling–Volling–Krejbjerg–Oddense–Otting Pastorat er pastorat i Salling Provsti i Skive Kommune.

Beliggenhed 
Pastoratet ligger i den sydligste og midterste del af Salling. Lokalt opfattes pastoratet som den midterste og nordligste del af Vestsalling.

Pastoratet grænser op til Lysen Bredning (mellem Harre Vig og Sallingsund), Harrevig Pastorat (Hjerk Sogn), Østsalling Pastorat (Lyby Sogn), Skive Provsti (Hindborg og Dølby sogne) samt til Brøndum-Hvidbjerg-Ramsing-Håsum Pastorat og Rødding-Lem-Lihme-Vejby Pastorat.

Historie 
I 1970–2006 lå pastoratets sogne i Spøttrup Kommune. 

Mellem 1842 og 1970 var Oddense–Otting en sognekommune i Hindborg Herred, mens Balling–Volling var en sognekommune med Volling i Hindborg Herred og Balling i Rødding Herred. Hvert af de daværende to sognekommuner var oprindeligt et selvstændigt pastorat.

I årene før 1970 var Krejbjerg en selvstændig sognekommune i Rødding Herred. I slutningen af 1960'erne blev Krejbjerg Sogn lagt til Balling–Volling Pastorat. Derved opstod Balling–Volling–Krejbjerg Pastorat.

Præster og menighedsråd 
I begyndelsen blev pastoratets kirkelige og administrative ledelse varetaget af de to menighedsråd (Krejbjerg Sogns Menighedsråd samt Balling–Volling–Oddense–Otting Sognes Menighedsråd). Fra 2016 er der et fælles menighedsråd for de fem sogne. 

Pastoratet har to præster. Oprindeligt boede den ene i Balling, mens den anden boede i Oddense. Den 1. november 2021 blev Natalia Packert Andresen ansat som sognepræst. Hun havde tidligere været præst i Skive Sogn.

Sogne 
Der er fem sogne i  pastoratet: 
 Balling Sogn (Rødding Herred) med præstebolig og Balling Kirke
 Volling Sogn (Hindborg Herred) 
 Krejbjerg Sogn (Rødding Herred)   
 Oddense Sogn (Hindborg Herred) med præstebolig
 Otting Sogn (Hindborg Herred)

Kilder 
 Balling Sogns hjemmeside
 Volling Sogns hjemmeside
 Krejbjerg Sogns hjemmeside
 Oddense Sogns hjemmeside
 Otting Sogns hjemmeside

Pastorater i Salling Provsti
Bad Eilsen

Bad Eilsen er en by og kommune i det nordvestlige Tyskland med knap 2.400 indbyggere (2013), beliggende midt i Samtgemeinde Eilsen som den er administrationsby for. Den ligger i den sydvestlige del af Landkreis Schaumburg i delstaten Niedersachsen.

Geografi 
Bad Eilsen er beliggende ca. 4 km sydøst for Bückeburg ved motorvejen A2. Kommunen ligger mellem højdedragene Harrl og Bückeberg, nord for Wesergebirge og mellem nabobyerne Bückeburg, Rinteln og Obernkirchen. Mod sydvest i samtgemeinden (storkommunen) findes grænsen til Nordrhein-Westfalen. Floden Bückeburger Aue, der er en biflod til Weser, løber igennem Bad Eilsen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Precious Moments

Precious Moments er det andet studiealbum fra den danske sangerinde Sanne Salomonsen. Albummet udkom i 1977 på EMI.

Spor

Eksterne henvisninger 
Precious Moments på Discogs

Album fra 1977
Sanne Salomonsen-album
Buchholz (Schaumburg)

Buchholz er en by og kommune i det nordvestlige Tyskland med godt 750 indbyggere (2013), beliggende i den sydøstlige del af Samtgemeinde Eilsen under Landkreis Schaumburg. Denne landkreis ligger i delstaten Niedersachsen. Kommunen er beliggende i Naturpark Weserbergland Schaumburg-Hameln mellem byerne Minden og Hameln.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg